
            Nr.4c-3/485/2013

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind invenţiile de serviciu, transmis cu adresa nr. P.L.x 508 din 18 noiembrie 2013, înregistrat sub nr.4c-3/485 din 18 noiembrie 2013.



În raport de obiectul şi conţinutul reglementării, proiectul de lege face parte din categoria legilor ordinare.



În conformitate cu prevederile Constituţiei României, republicată, Camera decizională pentru acest proiect de lege este Camera Deputaţilor.

PREŞEDINTE,

Iulian Iancu

                                                                           Nr.4c-3/485/2013

R A P O R T

asupra proiectului de Lege privind invenţiile de serviciu 

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată în fond, cu proiectul de Lege privind invenţiile de serviciu,transmis cu adresa nr.P.L.x508 din 18 noiembrie 2013, înregistrată sub nr.4c-3/485 din 18 noiembrie 2013.


Proiectul de lege , are ca obiect, potrivit Expunerii de motive, invenţiile de serviciu, în scopul stimulării şi lansării mediului de afaceri, dar şi al încurajării salariaţilor care prestează o muncă de creaţie în îndeplinirea aribuţiilor de serviciu prin stabilirea unei remuneraţii corespunzătoare la care aceştia au dreptul ca urmare a realizării unei invenţii. 

Proiectul de lege a fost aprobat de Senat în şedinţa din 11 noiembrie 2013.


Comisia pentru buget, finanţe şi bănci a avizat favorabil proiectul de Lege, în forma Senatului, aviz transmis cu adresa nr.4c-2/642/10.12.2013.
Comisia pentru muncă şi protecţie socială a avizat favorabil proiectul de Lege, în forma Senatului,  aviz transmis cu adresa nr.4c-7/658/11.12.2013. 

Comisia juridică, de disciplină şi imunităţi a avizat favorabil proiectul de Lege, în forma Senatului,  aviz transmis cu adresa nr.PL-x 508/9.12.2013.
Consiliul Legislativ a avizat favorabil proiectul de lege cu avizul nr.965/12.09.2013, cu observaţii şi propuneri care au fost însuşite de iniţiator.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a dezbătut proiectul de Lege privind invenţiile de serviciu în şedinţele din datele de 11.02.2014, 25.02.2014, 11.03.2014, 18.03.2014 şi 2.04.2014.        

La lucrările comisiei au fost prezenţi  22 de deputaţi din totalul de 24 de deputaţi membri ai comisiei.

La dezbateri au participat invitaţi din partea Ministerului Economiei – Oficiul de Stat pentru Invenţii şi Mărci  – domnul Alexandru Cristian Ştrenc- director general adjunct, doamna Ionescu Bucura – director Direcţia Brevete şi domnul Marius Maruda consilier juridic.

În urma dezbaterilor, membrii comisiei au hotărât în unanimitate, să supună plenului Camerei Deputaţilor, Raportul de adoptare asupra proiectului de Lege privind invenţiile de serviciu, cu amendamente admise prezentate în anexa care face parte integrantă din prezentul raport.
Prin obiectul de reglementare şi conţinutul său, proiectul de lege face parte din categoria legilor ordinare.

Potrivit prevederilor art. 75 alin. (1)  din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Camera decizională pentru acest proiect de lege.

ANEXĂ


A M E N D A M E N T E     A D M I S E 



În urma dezbaterii, Comisia propune adoptarea proiectului de lege cu următoarele amendamente:

	Nr.

crt.
	Text adoptat de Senat 


	Amendamente admise/Autor


	Motivaţie


	0
	1
	2
	3

	1.
	Titlul Legii

Lege privind invenţiile de serviciu                      
	Nemodificat.
	

	2.
	Capitolul I

Domeniul de aplicare şi definiţii


	Nemodificat.
	

	 3.
	Art.1. - (1) Prezenta lege se aplică invenţiilor create de un inventator individual sau de un grup de inventatori atunci când inventatorul individual sau grupul de inventatori a elaborat invenţia în baza unui contract individual de muncă. 

(2) Prezenta lege se aplică invenţiilor prevăzute la alin.(l), care pot fi protejate prin brevet de invenţie sau prin model de utilitate înregistrat.

	Art.1. - (1) Prezenta lege se aplică invenţiilor create de un inventator individual sau de un grup de inventatori atunci când inventatorul individual sau cel puţin un membru al grupului de inventatori este salariat al unei persoane juridice:

a) de drept privat;

b) de drept public.

(2) Nemodificat.

RAPORTORII


	Pentru a separa entitățile din domeniul public de cele din domeniul privat. 

.


	  4.
	Art.2. – (l) În înţelesul prezentei legi, termenii şi expresiile de mai jos au următoarea semnificaţie:

a) salariat – orice persoană fizică ce prestează, în temeiul unui contract individual de muncă, o activitate remunerată pentru şi sub autoritatea unei persoane juridice;

b) consilier în proprietate industrială al angajatorului - persoana fizică salariată, atestată, care îşi desfăşoară activitatea potrivit prevederilor Ordonanţei Guvernului nr.66/2000 privind organizarea şi exercitarea profesiei de consilier în proprietate industrială, republicată.

(2) Expresia „cercetare-dezvoltare-inovare" are înţelesul prevăzut la art.2 alin. (1) din Ordonanţa Guvernului nr.57/2002 privind cercetarea ştiinţifică şi dezvoltarea tehnologică, aprobată cu modificări şi completări prin Legea nr. 324/2003, cu modificările şi completările ulterioare.


	(1) Nemodificat.
a) salariat - orice persoană fizică ce prestează, în temeiul unui contract individual de muncă, o activitate remunerată pentru şi sub autoritatea unei  persoane din cele prevăzute la art.1 alin.(1).
b) Nemodificat.

(2) Expresia „cercetare-dezvoltare” are înţelesul prevăzut la art.2 alin. (1) din Ordonanţa Guvernului nr.57/2002 privind cercetarea ştiinţifică şi dezvoltarea tehnologică, aprobată cu modificări şi completări prin Legea nr. 324/2003, cu modificările şi completările ulterioare.

RAPORTORII


	Idem pct.3.

In acord cu art.2 alin. (1) din Ordonanţa Guvernului nr.57/2002 privind cercetarea ştiinţifică şi dezvoltarea tehnologică, aprobată cu modificări şi completări prin Legea nr. 324/2003, cu modificările şi completările ulterioare, respectiv:

“Art. 2 (1) Activitatea de cercetare-dezvoltare cuprinde cercetarea ştiinţifică, dezvoltarea experimentală şi inovarea bazată pe cercetare ştiinţifică şi dezvoltare experimentală. Cercetarea ştiinţifică cuprinde cercetarea fundamentală şi cercetarea aplicativă."


	 5.
	Capitolul II
Invenţii de serviciu


	Nemodificat.
	

	  6.
	Art.3. - (1) Invenţiile de serviciu sunt invenţiile prevăzute la art.l, care îndeplinesc următoarele condiţii:

a) au rezultat din exercitarea atribuţiilor de serviciu ale inventatorului, încredinţate în mod expres în cadrul contractului individual de muncă şi în fişa postului sau stabilite prin alte acte obligatorii pentru inventator, care prevăd o misiune inventivă;

b) s-au obţinut, pe durata contractului individual de muncă, precum şi pe o perioadă de maximum 2 ani de la încetarea acestuia, după caz, prin cunoaşterea sau utilizarea experienţei angajatorului prin folosirea mijloacelor materiale ale angajatorului, ca urmare a pregătirii şi formării profesionale dobândite de inventatorul salariat prin grija şi pe cheltuiala angajatorului ori prin utilizarea unor informaţii rezultate din activitatea angajatorului sau puse la dispoziţie de acesta.

(2) Misiunea inventivă prevăzută la alin.(l) lit.a) va stabili domeniul tehnologic în care se încadrează problema sau problemele tehnice pentru a căror rezolvare inventatorul salariat trebuie să aducă o contribuţie creativă corespunzător atribuţiilor de serviciu.


	(1) Nemodificat.

(2) Misiunea inventivă prevăzută la alin.(l) lit.a) stabileşte domeniul tehnologic în care se încadrează problema sau problemele tehnice pentru a căror rezolvare inventatorul salariat are o obligaţie contractuală sau care decurge din alte acte obligatorii să aducă o contribuţie creativă corespunzător atribuţiilor de serviciu.

RAPORTORII


	Potrivit Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,  într-un act normativ verbele se utilizează, de regulă, la timpul prezent. Pentru claritate în redactarea normei juridice, se corelează cu prevederea de la alin.(1) lit.a).



	  7.
	Art.4. - (1) Angajatorul are competenţa de a decide cu privire la încadrarea sau nu a unei invenţii realizate de către un salariat în categoria invenţiilor de serviciu şi cu privire la tipul invenţiei de serviciu, în raport de situaţiile prevăzute la art.3 alin.(l).

(2) Salariatul care creează o invenţie are obligaţia să comunice de îndată, angajatorului, prezentarea invenţiei, în care să descrie soluţia problemei rezolvate cu date suficient de clare pentru a defini invenţia şi condiţiile în care invenţia a fost creată.

(3) In termen de 30 de zile, angajatorul înştiinţează inventatorul salariat asupra încadrării invenţiei în categoria invenţiilor de serviciu şi dacă revendică dreptul asupra acesteia.

(4) Inventatorul poate contesta modul de încadrare a invenţiei sale de către angajator, la instanţa judecătorească competentă, potrivit dreptului comun, în termen de 30 de zile.


	(1) Nemodificat.
(2) Nemodificat.
(3) În absenţa unui termen mai lung prevăzut în regulamentul intern al angajatorului, în termen de 4 luni de la primirea comunicării prevăzută la alin.(2), angajatorul înştiinţează inventatorul salariat asupra încadrării invenţiei în categoria invenţiilor de serviciu şi dacă revendică dreptul asupra acesteia.
(4) Inventatorul poate contesta modul de încadrare a invenţiei sale de către angajator, la instanţa judecătorească competentă, potrivit dreptului comun, în termen de 4 luni.
RAPORTORII


	Procedura de analiză de către angajator, a unei invenţii creată de salariat la locul de muncă (aşa numita „invenţie spontană”), implică o evaluare a  modului ei de aplicare, a  beneficiilor eventual obţinute şi a impactului economic asupra activităţii angajatorului. Analiza  necesită un timp mai îndelungat pentru ca angajatorul  să decidă asupra oportunităţii revendicării dreptului asupra invenţiei. Acesta este şi motivul pentru care majoritatea legislaţiilor europene în domeniu au prevăzut un termen de 4 luni pentru reglementarea aproprierii invenţiei de către angajator.

Termenul de atac în instanţă al salariatului trebuie să fie similar cu termenul acordat angajatorului pentru analiză. 



	 8.
	Art.5. - (1) Dreptul asupra invenţiilor prevăzute la art.3 alin.(l) lit.a) aparţine angajatorului.

(2) Prin excepţie de la prevederile alin. (1), dreptul asupra invenţiilor prevăzute la art.3 alin.(l) lit.a) aparţine salariatului, dacă angajatorul este persoană de drept public şi are în obiectul de activitate cercetarea-dezvoltarea - inovarea, în absenţa unei prevederi contractuale contrare.

(3) Dreptul asupra invenţiilor prevăzute la art.3 alin.(l) lit.b) aparţine inventatorului salariat, dacă angajatorul nu revendică invenţia în condiţiile art.4 alin.(3).

(4) Dreptul asupra invenţiilor create de salariaţi şi care nu se încadrează în niciuna dintre situaţiile prevăzute la art.3 alin.(l), aparţine inventatorului salariat, în condiţiile prevăzute de Legea nr.64/I991 privind brevetele de invenţie, republicată, cu modificările ulterioare.


	(1) Nemodificat. 
 
                  
(2) Dreptul asupra invenţiilor prevăzute la art.3 alin.(l) lit.a) aparţine angajatorului, în absenţa unei prevederi contractuale contrare, dacă acesta este persoană de drept public şi are în obiectul de activitate cercetarea – dezvoltarea.
 
(3) Dreptul asupra invenţiilor prevăzute la art.3 alin.(l) lit.b) aparţine inventatorului salariat, dacă angajatorul de drept privat sau de drept public nu revendică invenţia în condiţiile art. 4 alin.(3). 
 
(4) Nemodificat.
RAPORTORII


	Pentru coerelare cu restul prevederilor.
În toate situaţiile în care vorbim de o persoană juridică indiferent dacă este de drept privat sau de drept public, invenţia spontană aparţine inventatorului dacă angajatorul nu o revendică. 



	  9.
	Art.6. - Pentru invenţiile de serviciu prevăzute la art.3 alin.(l) lit.b) care au fost revendicate de către angajator, inventatorul salariat are dreptul la o remuneraţie stabilită prin negociere.


	Art.6. – Pentru invenţiile de serviciu prevăzute la art.3 alin.(l) lit.b) care au fost revendicate de către angajator, inventatorul salariat are dreptul la o remuneraţie stabilită de către angajator, în condiţiile prevăzute la art.7.
RAPORTORII


	Pentru a include condiţii de cuantificare, aşa cum era prevăzut în Legea nr.64/1991 privind brevetele de invenţie, republicată, cu modificările ulterioare.

Articolul în forma amendată de Senat nu este clar, nu rezultă cine şi în ce mod se stabileşte remuneraţia datorată inventatorului salariat. În practică, salariatul autor al unei invenţii de serviciu spontane, care nu are perspectiva unei recompense satisfăcătoare din partea angajatorului său (datorită lipsei unui regulament, proceduri, practici, etc a angajatorului sau datorită unor prevederi neavantajoase din regulamentul intern) va evita informarea colegilor şi angajatorului cu privire la realizarea invenţiei de serviciu spontane. 

Între art.7 şi art. 6 există corespondenţă.



	10. 
	Art.7.- În lipsa altor prevederi în regulamentul intern al angajatorului referitoare la stabilirea remuneraţiei potrivit art.6. angajatorul poate avea în vedere:

a) efectele economice, comerciale şi/sau sociale care decurg din exploatarea invenţiei de către angajator sau de către terţi, cu acordul angajatorului;

b) măsura în care angajatorul este implicat în realizarea invenţiei de serviciu, inclusiv resursele puse la dispoziţie de angajator pentru realizarea acesteia;

c) aportul creativ al inventatorului salariat, când invenţia a fost creată de mai mulţi inventatori.


	Art.7.- Angajatorul defineşte prin prevederi specifice din regulamentul intern, criteriile de stabilire a remuneraţiei, potrivit art.6. În lipsa prevederilor specifice, angajatorul are în vedere, în funcţie de fiecare caz concret, unul sau mai multe dintre următoarele criterii:

a) efectele economice, comerciale şi/sau sociale care decurg din exploatarea invenţiei de către angajator sau de către terţi cu acordul angajatorului;

b) Nemodificat.

c) Nemodificat.

RAPORTORII


	Prin art. 7 se prevede că angajatorul stabileşte remuneraţia inventatorului prin regulamentul intern, prin urmare este lăsată la latitudinea fiecărui angajator construirea de mecanisme interne care să încurajeze şi să recompenseze inovaţia, atrăgând şi reţinând salariaţii cu potenţial inventiv, pentru a-şi crea avantaje competitive în piaţa în care activează.

Prevederea trebuie să fie imperativă pentru a fi aplicabilă.


	11. 
	Art.8. - (1) În cazul în care dreptul asupra invenţiei de serviciu aparţine angajatorului, acesta este îndreptăţit să depună o cerere de brevet de invenţie sau de înregistrare a unui model de utilitate în România şt/sau în alte state, cu revendicarea dreptului de prioritate din România.

(2) În aplicarea alin.(l), cererea de brevet de invenţie sau de înregistrare a modelului de utilitate va fi însoţita de actul din care rezultă dreptul asupra invenţiei.

(3) În situaţia prevăzută la art.5 alin.(4). inventatorul salariat este îndreptăţit să solicite protecţia în România şi/sau în alte state, cu revendicarea dreptului de prioritate din România.

(4) În cazurile prevăzute la alin.(l) şi (3), inventatorul salariat şi angajatorul au obligaţia să se informeze în scris asupra depunerii unei cereri de brevet de invenţie sau de înregistrare a unui model de utilitate.


	(1) Nemodificat.
(2) În aplicarea alin.(l), cererea de brevet de invenţie sau de înregistrare a modelului de utilitate este însoţită de actul din care rezultă dreptul asupra invenţiei.

(3) Nemodificat.
(4) În cazurile prevăzute la alin.(l) şi (3), inventatorul salariat şi angajatorul au obligaţia să se informeze reciproc în scris asupra depunerii unei cereri de brevet de invenţie sau de înregistrare a unui model de utilitate.

RAPORTORII

	Idem pct.6.

Pentru corelare cu art.5.

Pentru claritate.

	12. 
	Art.9. - (1) După depunerea cererii de protecţie pentru invenţia de serviciu, angajatorul va înştiinţa inventatorul salariat în legătură cu derularea procedurilor de obţinere a protecţiei.

(2) La cererea angajatorului, inventatorul salariat îi va acorda acestuia asistenţă pentru obţinerea protecţiei şi a valorificării invenţiei.

(3) În situaţia în care angajatorul nu mai doreşte continuarea procedurilor ulterioare depunerii cererii de protecţie pentru invenţia de serviciu sau nu este interesat în a proteja invenţia de serviciu în anumite state, angajatorul va ceda salariatului dreptul la acordarea protecţiei, sub condiţia ca salariatul să acorde angajatorului o licenţă neexclusivă pentru invenţia brevetată. Condiţiile de acordare a licenţei neexclusive vor fi stabilite prin prevederi ale regulamentului intern al angajatorului. In lipsa acestuia, condiţiile de acordare se stabilesc prin acordul părţilor. Angajatorul va transmite în timp util şi înscrisurile necesare continuării procedurilor.
(4) La solicitarea salariatului, pentru statele în care angajatorul comunică salariatului că nu este interesat să obţină drepturi de proprietate industrială, angajatorul va ceda salariatului dreptul de a solicita protecţia invenţiei de serviciu, într-un termen care să îi permită să beneficieze de termenele de prioritate prevăzute de convenţiile şi tratatele internaţionale din domeniul proprietăţii industriale, la care România este parte.


	Art. 9. - (1) După depunerea cererii de protecţie pentru invenţia de serviciu, angajatorul  înştiinţează inventatorul salariat în legătură cu derularea procedurilor de obţinere a protecţiei.

(2) La cererea angajatorului, inventatorul salariat îi  acordă acestuia asistenţă pentru obţinerea protecţiei şi a valorificării invenţiei.

(3) În situaţia în care angajatorul nu mai doreşte continuarea procedurilor ulterioare depunerii cererii de protecţie pentru invenţia de serviciu sau nu este interesat să protejeze invenţia de serviciu în anumite state, altele decât România, angajatorul cedează salariatului dreptul la acordarea protecţiei, sub condiţia ca salariatul să acorde angajatorului o licenţă neexclusivă pentru invenţia brevetată. Condiţiile de acordare a licenţei neexclusive se stabilesc prin prevederi specifice ale regulamentului intern al angajatorului. In lipsa acestor prevederi specifice, condiţiile de acordare se stabilesc prin acordul părţilor. Angajatorul transmite, în timp util şi înscrisurile necesare continuării procedurilor.

(4) La solicitarea salariatului, pentru statele în care angajatorul comunică salariatului că nu este interesat să obţină drepturi de proprietate industrială, angajatorul  cedează salariatului dreptul de a solicita protecţia invenţiei de serviciu, într-un termen care să îi permită să beneficieze de termenele de prioritate prevăzute de convenţiile şi tratatele internaţionale din domeniul proprietăţii industriale, la care România este parte.

RAPORTORII


	Idem pct.6.

Pentru claritate şi pentru aplicarea unor criterii concrete de cuantificare corelat cu propunerea de la art7.


	13. 
	Art-l0. - (l) Invenţiile care se încadrează în prevederile art.3 alin.(l) pot face obiectul unui secret comercial.

(2) Inventatorul salariat are obligaţia de a nu divulga sau publica invenţia care se încadrează în prevederile art.3 alin.(l), fără acordul scris al angajatorului. Obligaţia de a nu divulga sau publica o au şi persoanele, altele decât inventatorul care, prin natura atribuţiilor de serviciu, au luat cunoştinţă de existenţa invenţiei.

(3) In cazul divulgării invenţiei de serviciu de către persoanele prevăzute la alin.(2), poate fi antrenată răspunderea rezultând din contractul individual de muncă încheiat între salariat şi angajator, când acesta conţine o clauză de confidenţialitate.

(4) Când contractul individual de muncă nu conţine o clauză de confidenţialitate, iar divulgarea invenţiei de serviciu este făcută de către persoanele prevăzute la alin.(2) şi are drept consecinţă cauzarea unui prejudiciu, aceasta poate atrage răspunderea civilă, aşa cum este reglementată de art.1349 alin.(l) şi (2), coroborat cu prevederile art.1357 din noul Cod Civil.


	(1) Nemodificat.

(2) Inventatorul salariat are obligaţia de a nu divulga sau publica invenţia care se încadrează în prevederile art.3 alin.(l), fără acordul scris al angajatorului. Obligaţia de a nu divulga sau publica o are şi angajatorul, precum şi persoanele, altele decât inventatorul care, prin natura atribuţiilor de serviciu, au luat cunoştinţă de existenţa invenţiei.
(3) Nemodificat.
(4) Când contractul individual de muncă nu conţine o clauză de confidenţialitate, iar divulgarea invenţiei de serviciu este făcută de către persoanele prevăzute la alin.(2) şi are drept consecinţă cauzarea unui prejudiciu, aceasta poate atrage răspunderea civilă, aşa cum este reglementată de art.1349 alin.(l) şi (2), coroborat cu art.1.357 din Codul Civil.

RAPORTORII


	Pentru a prevedea obligaţia similară şi angajatorului.

Codul civil nou a intrat în vigoare.



	14. 
	Art.11. - (l) Pentru invenţiile de serviciu realizate de salariaţi ai angajatorilor - persoane de drept public, care au în obiectul de activitate cercetarea-dezvoltarea-inovarea, revendicate de către angajator conform prevederilor prezentei legi sau conform unui contract între părţi şi valorificate de către angajator, salariatul inventator are dreptul la o cotă procentuală din valoarea venitului realizat de angajator, în urma aplicării invenţiilor.

(2) Procentul prevăzut la alin.(l) nu poate fi mai mic de 30%.


	Art.11. - (l) Pentru invenţiile de serviciu realizate de salariaţi ai angajatorilor - persoane de drept public, care au în obiectul de activitate cercetarea-dezvoltarea, revendicate de către angajator conform prevederilor prezentei legi sau conform unui contract între părţi şi valorificate de către angajator, salariatul inventator are dreptul la o cotă procentuală din valoarea venitului realizat de angajator, în urma aplicării invenţiilor.

(2) Nemodificat.
RAPORTORII


	Idem pct.4. Inovarea este parte din cercetare-dezvoltare.

	15. 
	Art.l2. - (1) Pentru invenţiile rezultate în urma desfăşurării unor activităţi de cercetare-dezvoltare sau didactice într-o instituţie de învăţământ superior, titular al dreptului de protecţie, aceasta va acorda inventatorului la cerere, cu titlu gratuit, un drept de exploatare a invenţiei în domeniul său de activitate didactică şi de cercetare, în baza unui contract de licenţă neexclusivă, chiar dacă inventatorul nu este salariat.

(2) Contractul prevăzut la alin.(l) are o durată de valabilitate egală cu durata desfăşurării de către inventator a activităţilor didactice şi de cercetare.


	Art.12. – (1) Pentru invenţiile rezultate în urma unor activităţi de cercetare-dezvoltare sau didactice desfăşurate într-o instituţie de învăţământ superior, titulară a dreptului de protecţie, aceasta  acordă inventatorului la cerere, cu titlu gratuit, un drept de exploatare a invenţiei în domeniul său de activitate didactică şi de cercetare, în baza unui contract de licenţă neexclusivă, chiar dacă inventatorul nu este salariat.

(2) Nemodificat.
RAPORTORII


	Idem pct.6 şi pentru claritate.

	16. 
	Art.13. - Consilierul în proprietate industrială al angajatorului, care îşi desfăşoară activitatea în domeniul invenţiilor, va putea acorda asistenţă inventatorului salariat, la cererea acestuia, pentru întocmirea comunicării prevăzute la art.4 alin.(2).


	Art. 13. -  Consilierul în proprietate industrială al angajatorului, care îşi desfăşoară activitatea în domeniul invenţiilor, acordă asistenţă inventatorului salariat, la cererea acestuia, pentru întocmirea comunicării prevăzute la art.4 alin.(2).

RAPORTORII


	Idem pct.6.

	17. 
	Art.l4. - (1) Litigiile dintre angajatori şi salariaţi în legătură cu aplicarea prevederilor prezentei legi sunt de competenţa instanţelor judecătoreşti.

(2) Neîndeplinirea obligaţiilor decurgând din prezenta lege poate atrage răspunderea civilă delictuală a persoanei vinovate şi/sau, dacă este cazul, răspunderea penală conform prevederilor legale incidente.


	(1) Nemodificat.
(2) Nemodificat.
	

	18. 
	Capitolul III 
Dispoziţii tranzitorii şi finale


	Nemodificat.

	

	19. 
	Art.15. - Oficiul de Stat pentru Invenţii şi Mărci va emite un ghid, aprobat prin ordin al ministrului de resort şi publicat în Monitorul Oficial al României, Partea I, care va include distribuirea beneficiilor ce decurg din exploatarea invenţiilor de serviciu, armonizat cu cele mai bune practici internaţionale.


	Art.15. – Angajatorul elaborează şi promovează politici şi programe în vederea sporirii capacităţii de inovare pentru o mai mare competitivitate şi creare de locuri de muncă.
RAPORTORII


	Se impune eliminarea ghidului, deoarece legea de faţă urmăreşte să creeze un mediu atrăgător şi concurenţial în domeniul inovării. Angajatorul are interesul să  stimuleze fenomenul inovator. Elaborarea de politici şi programe specifice în acest sens va conduce la încurajarea progresului economic cu respectarea nevoilor reale ale mediului de afaceri. 



	20. 
	Art.16. - Legea nr.64/1991 privind brevetele de invenţie, republicată în Monitorul Oficial al României, Partea I, nr.54t din 8 august 2007, cu modificările ulterioare, se modifică după cum urmează:


	Nemodificat.
	

	21. 
	_____________________
	1. Articolele 5 şi 36 se abrogă. 
	Potrivit Legii nr. 24/2000 privind normele de tehnică legislativă pentru elaborarea actelor normative, republicată, trebuie inclus în  articolul 16 şi nu în alin.(1) al art.17, întrucât vizează abrogarea unor dispoziţii ale unui act normativ asupra căruia art. 16 dispune modificări.


	22. 
	1. .La articolul 38, alineatul (2) va avea următorul cuprins:

„(2) În cazul invenţiilor de serviciu, titularul brevetului este obligat să comunice inventatorului intenţia sa de renunţare la brevet; la cererea inventatorului, titularul este obligat să îi transmită acestuia dreptul asupra brevetului, sub condiţia ca salariatul să acorde angajatorului o licenţă neexclusivă pentru invenţia brevetată."


	2. La articolul 38, alineatul (2) se modifică şi va avea următorul cuprins:

„(2) În cazul invenţiilor de serviciu, titularul brevetului este obligat să comunice inventatorului intenţia sa de renunţare la brevet; la cererea inventatorului, titularul este obligat să îi transmită acestuia dreptul asupra brevetului precum şi înscrisurile în legătură cu brevetul, sub condiţia ca salariatul să acorde angajatorului o licenţă neexclusivă pentru invenţia brevetată. Condiţiile de acordare a licenţei neexclusive se stabilesc prin prevederi specifice ale regulamentului intern al angajatorului. În lipsa acestor prevederi specifice, condiţiile de acordare se stabilesc prin acordul părţilor."

RAPORTORII

	Pentru a permite aplicarea aceloraşi criterii prevăzute la art.7 şi la art9 modificat, din prezenta lege.

	23. 
	______________________
	3. Articolul 42 se abrogă
RAPORTORII
	Potrivit Legii nr. 24/2000 privind normele de tehnică legislativă pentru elaborarea actelor normative, republicată, trebuie inclus în articolul 16 şi nu în alin.(1) al art.17, întrucât vizează abrogarea unor dispoziţii ale unui act normativ asupra căruia art. 16 dispune modificări


	24. 
	2. La articolul 63, alineatul (1) va avea următorul cuprins:
 „ Art.63.- (1) Litigiile cu privire la calitatea de inventator, de titular de brevet sau cele cu privire la alte drepturi născute din brevetul de invenţie, inclusiv drepturile patrimoniale ale inventatorului din contractele de cesiune şi licenţă sunt de competenţa instanţelor judecătoreşti."

	4. Nemodificat.

	

	25. 
	__________________
	5. Articolul 73 se abrogă

RAPORTORII
	Potrivit Legii nr. 24/2000 privind normele de tehnică legislativă pentru elaborarea actelor normative, republicată, trebuie inclus în articolul 16 şi nu în alin.(1) al art.17, întrucât vizează abrogarea unor dispoziţii ale unui act normativ asupra căruia art. 16 dispune modificări.



	26.
	Art.l7. - (1) La data intrării în vigoare a prezentei legi, art.5, art.36, art.42 şi art.73 din Legea nr.64/1991, republicată, cu modificările ulterioare, se abrogă.

(2) Cererile de brevet de invenţie depuse în temeiul art.5 din Legea nr.64/1991, republicată, cu modificările ulterioare, precum şi cererile de model de utilitate ale inventatorilor salariaţi depuse la OSIM înainte de data intrării în vigoare a prezentei legi şi pentru care nu s-a luat o hotărâre, urmează regimul juridic prevăzut de normele legale aplicabile la data depunerii cererii titlului de protecţie solicitat.

(3) Dispoziţiile Legii nr.64/1991, republicată, cu modificările ulterioare, ale Legii nr.350/2007 privind modelele de utilitate, cu modificările ulterioare, ale Hotărârii Guvernului nr.547/2008 pentru aprobarea Regulamentului de aplicare a Legii nr.64/1991 privind brevetele de invenţie, precum şi ale Hotărârii Guvernului nr. 1457/2008 pentru aprobarea Regulamentului de aplicare a Legii nr.350/2007 privind modelele de utilitate se aplică în mod corespunzător şi invenţiilor reglementate de prezenta lege.


	Alin.(1) se elimină.
Alin.(2) devine alin. (1), nemodificat.

Alin.(3) devine alin. (2), nemodificat.

(3) În termen de 60 de zile de la data publicării prezentei legi în Monitorul Oficial al României, Partea I, Guvernul modifică corespunzător Hotărârea Guvernului nr. 547/2008 pentru aprobarea Regulamentului de aplicare a Legii nr. 64/1991 privind brevetele de invenţie.  

RAPORTORII

	Alin.(1) al art.17 a fost preluat la art.16.

Art. 88, 89, 90 alin.1-14 si art.91 din HG 547/2008 pentru aprobarea Regulamentului de aplicare a Legii 64/1991 reglementează invenţiile de serviciu (remuneraţie, drepturi şi obligaţii) şi trebuie eliminte, din moment ce, strict pentru acest tip de invenţii, s-a creat o reglementare specială prin acest proiect de lege. In mod automat nu se mai justifică menţinerea textelor anterioare care nu ar face decât să îngreuneze corecta aplicare a acestei legi.


	27.
	
	Art. 18. - Legea nr. 64/1991 privind brevetele de invenţie, republicată în Monitorul Oficial al României, Partea I, nr. 54 din 8 august 2007, cu modificările ulterioare, precum şi cu modificările dispuse prin prezenta lege, se republică în Monitorul Oficial al României, Partea I, dându-se textelor o nouă numerotare.


	Necesitatea republicării Legii nr. 64/1991 privind brevetele de invenţie este determinată de existenţa  multiplelor intervenţii legislative asupra acesteia, la care se adaugă şi cele dispuse prin prezenta lege. 



                              PREŞEDINTE,                                                                            SECRETAR,

                                Iulian Iancu                                                                                 Sorin Teju

RAPORTORII
Dep.Iulian Iancu-PSD 

Dep.Ion Diniţă- PSD 

Dep.Cristina Nichita-PSD
Dep.Emil Niţă-PSD 
Dep.Radu Mihai Popa- PSD
Dep.Ionuţ Săvoiu- PSD 

Dep.Rodin Traicu- PSD
Consilier parlamentar,

Dr.Fiz.Maria Cristina Bălănescu

